Malherbe Uitgewers-Publishers - Potpourri Genot
R 80,00 each
As oor die see - Florina van Staden
Remecia en Gert ken mekaar al van laerskooldae af, hy is haar heel beste vriend en kêrel. In matriek verloor sy beide haar ouers in ’n motorongeluk. Gert en sy ma ontferm hulle oor haar en twee jaar later staan hulle op trou.
Remecia besluit om voor haar troue haar ouers se as oor die see te gaan strooi waar hulle soveel gelukkige tye saam deurgebring het. In ongure weer gly haar voete op die gladde rots. ’n Hengelaar kom tot haar redding. Hy versorg haar twee dae lank in haar ouers se vakansiehuisie omdat sy kan nie op haar beseerde been kan trap nie.
Die onmiskenbare aantrekkingskrag tussen hulle laat haar twyfel aan haar ware gevoelens vir Gert. Is sy werklik lief vir hom, of is sy gewoond dat hy maar altyd daar was vir haar. Trou sy met hom uit pligsgevoel?
En Liam? Gaan hy die mooie Remecia wat in so ’n kort rukkie onder sy vel ingekruip het sommer net so laat gaan, of gaan hy sy pa se raad volg en in die bokskryt klim om vir haar te baklei?
'n Emmertjie Manna - Roeline Snyders-Ruiter (eBoek PDF)
B6 101 Bladsye
Magriet is ’n plat op die aarde, goedgelowige vrou wat net haar man tevrede wil stel en haar Here wil dien.
Haar man is die teenoorgestelde. Weerbarstig, ongelowig en nie een wat maklik sy gevoelens wys nie. Willem vertel haar gedurig hoe dom en oningelig sy is en dat sy haar op haar plek moet hou.
Magriet was nog nooit verder as die grense van die klein Noord-Kaapse dorpie, Gladkop nie. Die weeklikse samekoms met haar Vrouediens groepie is die hoogtepunt van haar bestaan, want daar voel sy dat niemand neerkyk op haar eenvoud nie.
Dan kom haar kans om Gladkop se grense oor te steek. Willem laat haar gaan, maar is glad nie ingenome met sy vrou se planne nie. Die onrus oor Magriet bly saam met hom agter.
Op Magriet se reis gebeur daar dinge met haar wat sy nie voorsien het nie. Maar God se weë is nie ons weë nie, Hy gebruik mense en situasies om Sy mense terug na Hom te draai.
Willem het op die harde manier geleer dat God se Genade soos ’n emmertjie manna is. Manna uit die hemel. Net ’n emmertjie vol is genoeg vir een dag. Hy sê: Ek sal julle weer môre gee…
'n Emmertjie Manna - Roeline Snyders-Ruiter
Storms van liefde - Amanda Pio (eBoek PDF)
Elsabé en Marnus se verhouding begin toe hy haar saamnooi plaas toe.
Vanaf die begin word misverstande tussen hulle, hul grootste vyand. Sy raak lief vir hom, tog wil sy nie haar vryheid prysgee nie.
Hulle paaie skei totdat die noodlot hulle, deur omstandighede buite hul beheer, weer saamgooi op haar broer se plaas.
Kan 'n ongeluk, waar die sy die dood in die oë moet kyk en hulle liefde vir mekaar, hul weer herenig?
Storms van liefde - Amanda Pio
Dagbreek - Maruanda Wynne
Bianca van Wyk, 'n joernalis wat tans werk as regsbibliotekaresse by een van die grootste regspraktyke in die stad. Sy verpes elke oomblik van haar werk. Advokaat Pieter van Reede van Oudsthoorn, neem haar bykans elke aand uit vir ete en oorlaai haar met duur handsakke en parfuum. Hy doen sy bes om die koppige Bianca te vorm in die beeld wat hy van ‘n vrou het wat by hom behoort te pas.
Na 'n impulsiewe werksaansoek aanvaar Bianca die geleentheid om as feeskoördineerder na die Karoodorp, Albertsrus te verhuis. Sy smag na die onopgesmuktheid en ooptes van die Karoo.
Sy en Stefaanskat bly in die tuinwoonstel van Stefan Marais. Die dorpenaars ontvang haar met agterdog wanneer sy met die fiets, wat Stefan gesê het sy mag gebruik, rondry.
Liefde was nie haar motivering om Karoo toe te trek nie, maar een ontmoeting met Stefan en die koeël is deur die kerk, vir Bianca en Stefaanskat.
Voel Stefan ook so, en hoe hanteer hy Pieter se ongenooide besoek?
Dagbreek - Maruanda Wynne (eBoek PDF)
Duineprinses - Franciska Mouton (eBoek PDF)
’n Diep seerkry het gemaak dat Jacques Louw alles op Rietput net so agterlaat en vyf jaar in die Sahara woestyn nesskop. Die Sahara is groot en ongenaakbaar. Net die dapperste onder die dapperes oorleef daar. Tussen die duine en woestynmense, vind hy heling vir sy gefolterde siel. Verlange, en die veiligheid van sy geliefde Arabiese hings, dryf hom egter terug na sy geboortegrond in Suid-Afrika.
Terug op Rietput word Jacques geteister deur drome oor die Sahara. Dit vat hom na die Oase van Shakira waar ’n meisie met koringblonde hare en lippe wat granaatrooi glinster agter ’n liggroen sluier sy kop en hart deurmekaarkrap.
Hy skrik een oggend wakker met die reuk van wierook en eksotiese parfuum in sy neus. ’n Stringetjie silwer klokkies lê op die mat en ’n stukkie groen materiaal onder sy bed. Is sy prinses van die duine ’n droom, of werklikheid?
Drie jaar later word sy ma ontvoer. Die losprys; sy pikswart hings. Dit dwing hom terug op die spore wat hy geloop het in die Sahara; waar die een na die ander verassing op hom wag, én die leser se tone laat krul van die lekkerte.
Duineprinses - Franciska Mouton
Die gemaskerde man - Marsofine Krynauw (eBoek PDF)
B6 102 Bladsye
Amber se ouers, navorsers uit Namibië wat spesialiseer in vreemde insekte, sterf albei in die rëenwoude van Amerika as gevolg van ‘n gif wat een van die insekte afskei wat nie bekend was aan hulle nie. Sy word deur haar oppasser Idira, ‘n indiaanse vrou van die Awa-stam, geneem en grootgemaak soos haar eie dogter.
Amber ontluik in ‘n pragtige jongvrou. Idira se seuns, Jabu en Muka merk dat sy heel anders as die ander Awa-stam jongmeisies lyk en begin wonder.
Terwyl Amber saam met haar vriendinne in die woud bessies versamel, verras ‘n gemaskerde man haar en bied aan om haar te help. So ‘n mooi jongvrou het hy nog nooit gesien nie, hy raak verlief op haar.
Wie is die gemaskerde man en hoe sal hy by die stam met hul streng wette en haar moeder verbykom? Sal haar broers hom toelaat om die vrou wat hul albei heimlik lief het, weg te neem?
Die gemaskerde man - Marsofine Krynauw
Mesmoordenaar - Pieter Schuurman (eBoek PDF)
’n Geslepe moordenaar is daarop uit om baas-speurder, Roelf la Grange, of beter bekend as Okapi, te laat kopkrap. Met elke bloedige moord wil dit voorkom asof die moordenaar hom een of twee stappies voor is wanneer die een moord na die ander gepleeg word.
Die keer blyk dit egter asof die moordenaar ’n persoonlike vendetta teen Okapi het. Sy gesin is in die spervuur en hy moet bontstaan om hulle veiligheid te verseker. As bekende baas-speurder, wat al menige moordsake opgelos het, moet hy al sy kennis en ervaring inspan om te verseker dat hierdie skisofreniese moordenaar in die selle beland. Die ope vraag is: Wie is die skuldige en waarom word Okapi se gesin geteiken? Gaan sy kennis en ervaring genoeg wees om hierdie monster vas te trek?
Alhoewel dit hom maande neem om al die los drade op te tel, identifiseer Okapi die misdadiger. Met behulp van sy kollegas eindig die sadis wat ses onskuldige vrou se lewe geëis het agter tralies en is sy gesin se veiligheid verseker.
Kom ons kyk wie was die skuldige.
La Mirage-moorde - Marsofine Krynauw (eBoek PDF)
Die Debois familie is ’n hegte en ’n gelowige familie met vaste beginsels. Diandre, die hoof van die huis, met sy pragtige minsame vrou Mabel en hul twee kinders, Laron en Tulip.
Hul besit ‘n huis in die Bourdeaux, maar het ook ‘n plaas sowat driehonderd kilometer van die stad, La Mirage, waar hul naweke uitspan. Die kinders is uit die huis, met Tulip wat besig is met haar studies en Laron ‘n man met ‘n neus vir besigheid, of het hy? Sy besigheid idees misluk elke nou en dan en tot dusver moes sy ouers nog elke keer opdok wanneer hy met ‘n nuwe meester plan vorendag gekom het.
Hoe lank sal hulle hom nog finansier en wat sal sy reaksie wees die dag as hulle nie meer wil saamspeel nie? Sal hy vir eens leer om op sy eie bene te staan of sal sy losbandige leefwyse hom tot ander aksie dwing?
Sal die eens hegte familie die toets van die tyd kan deurstaan, of sal die ergste verraad hul vernietig?
Mesmoordenaar - Pieter Schuurman
La Mirage-moorde - Marsofine Krynauw
Sending: Woestynwolf - Franciska Mouton
Die Perfekte Trofee - Ina Cantoni (eBoek PDF)
DIE PERFEKTE TROFEE, hou die leser vanaf die eerste bladsy op die punte van hulle stoele.
Speursersant Wilburt Winterbach sit met ’n reeksmoordenaar ophande. Daar is reeds vier lyke, waarvan die borste en ooglede verwyder is. Die enigste leidrade sovêr; is vier lipstiffiedoppies – almal van dieselfde handelsnaam – en die notas wat die moordenaar elke keer aan Wilburt persoonlik stuur, so asof daar met die speursersant siek speletjies gespeel word.
Wilburt kry waardevolle inligting. Die moordenaar word vasgetrek en gearresteer, maar terwyl Wilburt die meisie van sy hart vra om te trou, kry hy nog ’n nota van die moordenaar wat lees: Geniet jou verposing, Winterbach. Ek is nie in die tronk nie. Word wakker. Terloops, sy is baie mooi!
Die nota maak hom bekommerd, dit klink na ’n duidelike waarskuwing. Is sý Sonnet op die moordenaar se moordlys, dalk sy volgende slagoffer? Hoe de ongeluk het dit gebeur dat die verkeerde verdagte gearresteer is?!
Gaan die moordenaar betyds ontmasker word, of eindig speursersant Winterbach se lewe in ’n tragedie?
Tweede kans - Sonja Brown (EBoek PDF)
B6 121 Bladsye
Nika slaan die klein kardeur ekstra hard toe.
“Jy kan gaan vlieg, Helgard Guttenberg! Sonder vlerke!”
Sy begin vies aanstap, maar die los klippies op die sypaadjie is genadeloos met haar fyn hakkies en haar enkels swik gevaarlik.
“Wat het my besiel?” mompel sy.
Helgard ry ‘n entjie vorentoe.
“Komaan, Poppie! Ek weet hierdie is ons eerste afspraak, maar jy het sekerlik nie in ‘n klooster groot geword nie. Jy kan maar stry, maar ek weet dat jy reg is vir ‘n bietjie sports. Jy is soos ‘n ryp perske, reg om gepluk te word.” Hy kyk agtertoe. “Klim tog net in. Netnou ry iemand wat my ken by ons verby,” pleit hy. “Asseblief!”
Nika skud haar kop. Hy het haar vir maande lank probeer uitneem vir ete, en sy is bitter spyt dat sy tot dié afspraak ingestem het. Sy besef nou eers werklik hoe oppervlakkig Helgard is. ‘n Ware heer sou bekommerd gewees het oor haar skoene, of die feit dat dit donker is en dat sy wil huis toe loop. Vir Helgard bestaan net hyself.....
Die Perfekte Trofee - Ina Cantoni
Karla - Annelize Combrink (eBoek PDF)
B6 132 Bladsye
“Mamma! Mamma!” gil Karla op haar hardste. “Juan wil nie my pop gee nie! Jy is gemeen Juan. Ek hoop jou kop ontplof, jy dink in elk geval te veel van jouself.”
Juan lag, dis vir hom prettig as daardie groen ogies so blits. Hy beter haar pop gee, voor háár kop gaan ontplof. Hy hoor Karla se ma in die gang afkom, gooi die pop neer en maak dat hy wegkom, maar eers steek hy vir haar tong uit.
Maar dis te laat, hy is lankal weg.
“Wat skree jy so, Karla?” vra haar ma. Sy ken natuurlik die antwoord, net een mannetjie kan haar dogter so ontstel, dis Juan Willemse, die voorman Johan se seun. Hy terg haar graag.
“Dis Juan, Mamma!” Sy huil nou van frustrasie. “Hy wil nie my pop gee nie.”
Adderjan - Sonja Brown (eBoek PDF)
B6 127 Bladsye
Jy kan jou regmaak vir 'n uit-die-maag-lag-leesgenot
“Ek sê vir jou, Sandratjie, as daardie Adderjan Beukes weer sy groot pote op my plaas se grond sit, gaan ek Dirkie uithaal!”
Sandra Vermeulen sug raadop. As haar pa eers in só ‘n bui is, is daar geen salf aan te smeer nie.
“Pa, as die ouderling pa hoor, skop hulle pa uit die kerk uit! Buitendien, Adriaan is ‘n gesien man in die Oos Kaap. Die polisie sal dit deeglik ondersoek.” Sy lag senuweeagtig. “En hoe weet pa dat Dirkie nog kan skiet? Sê nou die koeëls ontplof in pa se gesig?” Dirkie is ‘n horing- oue .303 wat lyk of dit uit die Bybelse tyd dateer....
Genees deur Liefde - Jessica Venter (eBoek PDF)
B6 139 Bladsye
Christine kry ‘n groot kontrak as argitek by ‘n hospitaal se aanbouings by die kankerafdeling. Sy is opgewonde oor die nuwe projek, want dit kan haar naam in die bedryf bevestig.
So leer ken sy vir Albert, een van die hartspesialiste by die einste hospitaal. Hoe meer tyd hulle saam spandeer, hoe harder val sy vir hom. Tot die noodlot haar tref en sy met leukemie gediagnoseer word.
Haar geloof wankel en sy sluit Albert uit, om sy gevoelens te spaar. Maar toe sy ‘n anonieme skenking vir beenmurg kry dit haar lewe red, besef sy dat haar geloof in haar Hemelse Vader se liefde haar deurgedra het.
Sy het egter nie rekening gehou met Albert se gevoelens vir haar nie en hy stap die pad saam met haar. Totdat Lukas, Albert se broer, ‘n vlieg in die salf word en hulle geluk in die weegskaal hang.
Is Christine en Albert liefde sterk genoeg om nie net leukemie te oorleef nie, maar ook die storms wat die lewe oor hulle gooi?
Draghoender debakels - Sonja Brown (eBoek PDF)
B6 136 Bladsye
Draghoender debakels is skreeusnaaks en jy kan jou regmaak vir 'n uit-die-maag-lag-leesgenot
Nou kyk, Sylvia was popmooi op haar dag. Spierwit tanne, grênd haarstyl, en ‘n lyfie wat enige pêreby by ‘n inrigting sou lat inboek het.
Ag, natuurlik het sy ‘n vurige persoonlikheid gehad ook, angel en al, maar hiervan wis ou Sakkie Draghoender niks tot die dag wat hy die strop om die nek gekry het, maar daarby sal ek later kom.
Nie net was sy pragtig nie, maar al wat ‘n mannetjie is, het drome gedroom van ‘n toekoms saam met haar. En hét hulle onder mekaar gewedywer! ‘n Mens kan maar sê lat daar ‘n moewiese kompetisie was onder mekaar, maar niemand het ooit die storie in die publiek aangeroer nie.....
Die Skildery - Ria Richards (eBoek PDF)
B6 109 Bladsye
Marna Maree werk tydelik as tikster in Weideman Regsdienste se kantoor in die plek van een van die dames wat dringend vir drie maande verlof moes neem. Haar eerste ontmoeting met Advokaat Hanno Weideman, haar uiters aantreklike baas en vrygesel, loop uit op ’n fiasko toe sy hom aansien vir die tegnikus wat die steeks drukker kom herstel.
Hulle toevallige ontmoetings daarna, verloop ook glad nie na wense nie. Veral toe sy haar vriendin en woonstelmaat, Tessa, uithelp met ’n funksie en Hanno haar in die luiderdpakkie uit ’n vernederende situasie moes red.
Om te skilder is haar passie. Sy aanvaar Hanno se aanbod om drie dieretonele te skilder vir sy kantore. Op pad na haar ouers se wildsplaas, die enigste plek waar sy haar kan uitleef in haar skilderkuns, oorverhit haar karretjie. Nadat sy amper omgery word deur ’n lummel in ’n bakkie wat sy probeer stop om haar te help, skakel sy ure later vir Hanno. Hy is nou haar laaste uitweg.
Toe sy haar kom kry, is hulle besig om te soen. Hanno laat dit klink asof die soenery niks is nie, eintlik ’n fout, maar dis nie hoe sý dit ervaar het nie. Vir haar was dit ’n hart-stop-oomblik. Of is sy maar net naïef?
As die liefde seëvier - Heleen Malherbe eBoek PDF)
Heleen is in Pretoria gebore en daar groot geword. Sy het in 2000 begin skryf na haar seun se dood. In 2011 het sy ernstig begin skryf en drie digbundels gepubliseer. Van 2015 publiseer sy ander skrywers se werk.
"Vanoggend brand die helder son weer alles dood" praat Amanda met Paul, wat net sit, moedeloos met sy kop in sy hande.
"Wat ookal gebeur, my vrou, ek het hierdie stuk aarde baie lief", antwoord Paul.
"Die moordenaarskaroo is wreed, dor en naby die hel" praat Amanda hardop met haarself. Die timbre in haar stem roep haar hele wese tot stilstand……
Die Skildery - Ria Richards
Genees deur Liefde - Jessica Venter
Die wel en wee van die Maanse - Adriaan Louw
'n Kolos van ysters, hefbome, kabels en toring, wat byna te swaar is vir die 1948 drieton Chev lorrietjie, sukkel aan van plaas tot plaas. Wanneer hy by die plek, wat die waterwyser aangedui het aankom, parkeer die boorman die lorrie met sy agterkant regoor die gemerkte kol op die grond. Hy laat sak die domkragte, en met behulp van sy waterpas sorg hy dat die masjien honderd persent gelyk staan, sodat die gat nie skeef geboor word nie. Wanneer hy tevrede is, “start” hy die Deutz enjin, trek ‘n hefboom en die boortoring lig stadig op, totdat dit in die vertikale posisie staan.
Sondes van Gister - Adriaan Louw
Die verhaal van Paul van Rhyn, wie die prys betaal het vir ‘n onbesonne daad gedurende sy jeugjare.
Op ‘n baie toevallige wyse kry hy geleentheid om reg te maak wat hy verbrou het. Dit hou egter die gevaar in dat sy verlede ‘n negatiewe implikasie op sy nuutgevonde lewe kan hê...
As die liefde seëvier - Heleen Malherbe
Tweede kans - Sonja Brown
Adderjan - Sonja Brown
Draghoender debakels - Sonja Brown
Karla - Annelize Combrink